Paul Colditz van die Federasie van Beheerliggame van Suid-Afrikaanse Skole sê dat baie skole dieselfde probleem met die wanbetaling van skoolfondse ondervind. Behalwe vir die feit dat ouers finansieel swaarkry in die Covid-tyd, kon skole weens inperkingsmaatreëls ook nie fondsinsamelingsgeleenthede hou nie.
Daar is ook ouers wat besluit het om nie in die inperkingstyd skoolfondse te betaal nie, omdat hulle voel dat hulle kinders nie die onderrig gekry het wat hulle verdien nie.